CELEX: 22015D2262
Language: el
Date: 2014-11-17 00:00:00
Title: Απόφαση αριθ. 2/2014 του συμβουλίου σύνδεσης ΕΕ-Γεωργίας, της 17ης Νοεμβρίου 2014, για τη συγκρότηση δύο υποεπιτροπών [2015/2262]

5.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 321/70
            
         ΑΠΌΦΑΣΗ αριθ. 2/2014 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ-ΓΕΩΡΓΊΑΣ
   της 17ης Νοεμβρίου 2014
   για τη συγκρότηση δύο υποεπιτροπών [2015/2262]
   ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΓΕΩΡΓΙΑΣ,
   Έχοντας υπόψη τη συμφωνία Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (1), (εφεξής «συμφωνία») και ιδίως το άρθρο 409,
   Εκτιμώντας τα ακόλουθα:
   
               (1)
            
            
               Δυνάμει του άρθρου 431 της συμφωνίας, ορισμένα μέρη της συμφωνίας εφαρμόζονται προσωρινά από την 1η Σεπτεμβρίου 2014.
            
         
               (2)
            
            
               Το άρθρο 409 παράγραφος 2 της συμφωνίας προβλέπει ότι το Συμβούλιο Σύνδεσης μπορεί να αποφασίσει να συγκροτήσει οποιαδήποτε ειδική υποεπιτροπή ή φορέα σε συγκεκριμένους, απαραίτητους για την εκτέλεση της παρούσας συμφωνίας, τομείς, που το επικουρούν κατά την εκτέλεση των καθηκόντων του.
            
         
               (3)
            
            
               Για να παρασχεθεί δυνατότητα συζητήσεων σε επίπεδο εμπειρογνωμόνων σχετικά με τους βασικούς τομείς που αφορά η προσωρινή εφαρμογή της συμφωνίας, θα πρέπει να δημιουργηθούν δύο υποεπιτροπές.
            
         
               (4)
            
            
               Τόσο ο κατάλογος των υποεπιτροπών όσο και το πεδίο αρμοδιοτήτων των επιμέρους υποεπιτροπών θα πρέπει να μπορούν να τροποποιηθούν κατόπιν συμφωνίας μεταξύ των μερών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα απόφαση συγκροτούνται οι υποεπιτροπές που παρατίθενται στο προσάρτημα.
   Άρθρο 2
   Ο εσωτερικός κανονισμός των υποεπιτροπών του παραρτήματος διέπεται από το άρθρο 16 του εσωτερικού κανονισμού της Επιτροπής Σύνδεσης και των υποεπιτροπών, όπως εγκρίθηκε με την απόφαση αριθ. 1/2014 του Συμβουλίου Σύνδεσης ΕΕ-Γεωργίας.
   Άρθρο 3
   Αν συμφωνούν τα μέρη ο κατάλογος υποεπιτροπών του παραρτήματος και το πεδίο της κάθε υποεπιτροπής δύνανται να τροποποιηθούν.
   Άρθρο 4
   Η παρούσα απόφαση τίθεται σε ισχύ την ημερομηνία έκδοσής της.
   
      Έγινε στ, 17 Νοεμβρίου 2014.
      
         
            Για το Συμβούλιο Σύνδεσης
         
         
            H Πρόεδρος
         
         F. MOGHERINI
      
   
   
      (1)  ΕΕ L 261 της 30.8.2014, σ. 4.
   
      ΠΑΡΑΡΤΗΜΑ
      ΚΑΤΑΛΟΓΟΣ ΥΠΟΕΠΙΤΡΟΠΩΝ
      
                  (1)
               
               
                  Υποεπιτροπή ελευθερίας, ασφάλειας και δικαιοσύνης,
               
            
                  (2)
               
               
                  Υποεπιτροπή οικονομικής και άλλης τομεακής συνεργασίας.